CELEX: 22017D2130
Language: mt
Date: 2016-06-03 00:00:00
Title: Deċiżjoni tal-Kumitat Konġunt taż-ŻEE Nru 112/2016 tat-3 ta' Ġunju 2016 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2017/2130]

23.11.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 308/14
               
            DEĊIŻJONI TAL-KUMITAT KONĠUNT TAŻ-ŻEE
      Nru 112/2016
      tat-3 ta' Ġunju 2016
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2017/2130]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (UE) 2016/54 tad-19 ta' Jannar 2016 li jemenda l-Anness I tar-Regolament (KE) Nru 1334/2008 tal-Parlament Ewropew u tal-Kunsill fir-rigward tal-inklużjoni tas-sustanza gamma-glutamil-valil-gliċina fil-lista ta' sustanzi aromatizzanti tal-Unjoni (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament tal-Kummissjoni (UE) 2016/55 tad-19 ta' Jannar 2016 li jemenda l-Anness I tar-Regolament (KE) Nru 1334/2008 tal-Parlament Ewropew u tal-Kunsill fir-rigward ta' ċerti sustanzi aromatizzanti (2) għandu jiġi inkorporat fil-Ftehim ŻEE.
               
            
                  (3)
               
               
                  Ir-Regolament tal-Kummissjoni (UE) 2016/56 tad-19 ta' Jannar 2016 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill fir-rigward tal-użu ta' estratti tal-klin (E 392) f'xaħmijiet li jistgħu jiddellku (3) għandu jiġi inkorporat fil-Ftehim ŻEE.
               
            
                  (4)
               
               
                  Din id-Deċiżjoni tikkonċerna l-leġiżlazzjoni marbuta mal-prodotti tal-ikel. Il-leġiżlazzjoni dwar l-prodotti tal-ikel ma tapplikax għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar in-Negozju fi Prodotti Agrikoli tkun estiża għal-Liechtenstein, kif speċifikat fl-introduzzjoni tal-Kapitolu XII tal-Anness II tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
               
            
                  (5)
               
               
                  Għalhekk, l-Anness II tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu XII tal-Anness II tal-Ftehim ŻEE jiġi emendat kif ġej:
      
                  1.
               
               
                  L-inċiż li ġej jiżdied mal-punt 54zzzzr (ir-Regolament (KE) Nru 1333/2008 tal-Parlament Ewropew u tal-Kunsill):
                  
                              “—
                           
                           
                              
                                 32016 R 0056: Ir-Regolament tal-Kummissjoni (UE) 2016/56 tad-19 ta' Jannar 2016 (ĠU L 13, 20.1.2016, p. 46).”
                           
                        
            
                  2.
               
               
                  L-inċiżi li ġejjin jiżdiedu mal-punt 54zzzzs (ir-Regolament (KE) Nru 1334/2008 tal-Parlament Ewropew u tal-Kunsill):
                  
                              “—
                           
                           
                              
                                 32016 R 0054: Ir-Regolament tal-Kummissjoni (UE) 2016/54 tad-19 ta' Jannar 2016 (ĠU L 13, 20.1.2016, p. 40),
                           
                        
                              —
                           
                           
                              
                                 32016 R 0055: Ir-Regolament tal-Kummissjoni (UE) 2016/55 tad-19 ta' Jannar 2016 (ĠU L 13, 20.1.2016, p. 43).”
                           
                        
            Artikolu 2
      It-testi tar-Regolamenti ta' Implimentazzjoni (UE) 2016/54, (UE) 2016/55 u (UE) 2016/56 bil-lingwa Iżlandiża u b'dik Norveġiża, li jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-4 ta' Ġunju 2016, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, it-3 ta' Ġunju 2016.
         
            
               Għall-Kumitat Konġunt taż-ŻEE
            
            
               Il-President
            
            Claude MAERTEN
         
      
      
         (1)  ĠU L 13 20.1.2016, p. 40.
      
         (2)  ĠU L 13, 20.1.2016, p. 43.
      
         (3)  ĠU L 13 20.1.2016, p. 46.
      
         (*1)  Ma huma indikati l-ebda rekwiżiti kostituzzjonali.